NOTIFICACIÓN A CLARA MARÍA RODRÍGUEZ QUEIPO DA RESOLUCIÓN DA TENENCIA DA ALCALDÍA DE DATA 27/10/2014.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 19/12/2014)

Intentada a notificación da resolución da Tenencia de Alcaldía de data 27/10/14 a dona Magdalena Cristina Vicenta Victoria Lligoña Markus, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procédese a notificar mediante a publicación no BOP e no taboleiro de anuncios do Concello no seu último domicilio do texto íntegro do devandito acto administrativo: “Examinado o presente expediente número 27939/04, incoado en data 2/11/04, a instancia de dona Magdalena Cristina Vicenta Victoria Lligoña Markus, con NIF XXXXXXXXX, en solicitude de licenza de apertura de local con destino a comercio polo miúdo de calzado e artigos de pel e imitación no baixo do inmoble sito na rúa de Benito Corbal, nº 10, en Pontevedra, Primeiro.- Xunto coa súa solicitude a interesada achegaba a xustificación do cumprimento da NBE-CPI-96, subscrita polos arquitectos técnicos don Pascasio Marginet El Gad e don Arafa Gidwani Gallinat, con visado colexial de data 29/10/04. Segundo.- A arquitecta técnica da Oficina Técnica de Disciplina Urbanística emitía informe desfavorable, en data 13/12/04, no que requiría a presentación dun proxecto técnico completo, a menos que se xustificara a existencia dunha licenza de apertura anterior. Terceiro.- O enxeñeiro industrial da Oficina Técnica de Medio Ambiente, Infraestrutura e Enxeñería emitía informe favorable en data 22/12/04, no que indicaba que a actividade non se atopaba incluída no Nomenclator anexo ó Regulamento de actividades molestas, insalubres, nocivas e perigosas e advertía a necesidade de colocar no almacén e acceso dous extintores de eficacia 21A-113B. Cuarto.- En data 22/12/04 a promotora achegaba o certificado de solidez e seguridade asinado polos citados arquitectos técnicos, con visado colexial de data 22/12/04. Quinto.- Mediante oficio da Tenencia de Alcaldía de data 27/12/04, notificado o 28/01/05, púñase en coñecemento da interesada o contido do informe emitido pola arquitecta técnica municipal e requiríaselle a emenda das deficiencias advertidas. Sexto.- A arquitecta técnica municipal emítia informe desfavorable, en data 9/03/05, no que advertía novas deficiencias a emendar. Sétimo.- En contestación ao requirimento municipal de data 16/03/05, a promotora achegaba, en data 6/09/05, nova xustificación do cumpriento da NBE-CPI-96, subscrita polos mesmos arquitectos técnicos ca inicial, con visado colexial de data 8/07/05, xunto co orzamento das obras. Oitavo.- Xirada visita de inspección, a arquitecta técnica municipal emitía en data 13/09/05 informe desfavorable no que sinalaba que “a verxa da entrada incumpre o art.8.1. a) da CPI-96, debendo contar o local con porta abatibel, eixe de xiro vertical e doadamente operable, tal e como esixtía no local con apertura anterior”. Noveno.- Mediante oficio da Tenencia de Alcaldía de data 14/09/05, notificado o 27/09/05, púñase en coñecemento da interesada o devandito informe e requiríaselle a emenda da deficiencia advertida. Décimo.- En data 6/10/05 a solicitante presentaba un escrito de alegación. Décimo primeiro.- Á vista das alegacións presentadas, a arquitecta técnica municipal emitía novo informe desfavorable en data 18/10/05. Décimo segundo.- Mediante oficio da Tenencia de Alcaldía de data 19/10/05, notificado o 3/11/05, púñase en coñecemento da interesada o citado informe e requiríaselle a emenda da deficiencia advertida, sen que conste achegada documentación ningunha ao respecto. Décimo terceiro.- Consultados os datos obrantes nas bases, ficheiros e arquivos existentes no Servizo de Urbanismo, Medio Ambiente e Patrimonio Histórico, e salvo erro naqueles, constatouse a presentación da comunicación previa de obras e de apertura de local nese mesmo emprazamento, con destino a outra actividade a nome doutra persoa, baixo o número de rexistro de entrada 10451/14. Décimo cuarto.- Mediante oficio da Tenencia de Alcaldía de data 14/05/14 (publicado no BOP número 127, o 3 de xullo de 2014 e mediante exposición pública no taboleiro de editos do Concello de Pontevedra dende o 2/07/14 ao 19/07/14, ante a imposibilidade da súa notificación), púñase en coñecemento da interesada tal circunstancia e outorgábaselle audiencia e vista no expediente co fin de que puidese examinalo e presentar as alegacións que estimase procedentes en defensa dos seus dereitos e intereses, como trámite previo á disposición de arquivo de todas as actuacións practicadas, sen que conste formulada alegación ningunha ao respecto. Décimo quinto.- Consta no expediente o informe emitido pola arquitecta técnica da Oficina Técnica de Licenzas e Inspección no que confirma a correspondencia entre os locais reflectidos na documentación gráfica dos expedientes nº 27939/04 e 10451/14. Décimo sexto.- Figura no expediente o xustificante do ingreso da autoliquidación da taxa municipal pola tramitación de licenza de apertura de establecemento público en contía de 107,40 €. (Nº de liquidación 811374). Primeiro.- O artigo 87.2 da Lei 30/1992 de 26 de novembro, reguladora do réxime xurídico das Administracións Públicas e do procedemento administrativo común, considera que producirá a terminación do procedemento a imposibilidade material de continualo por causas sobrevenidas, debendo ser a resolución que se dite motivada en todo caso. No presente suposto resulta improcedente a continuación do procedemento iniciado baixo o nº de expediente 27939/04, xa que figura presentada a comunicación previa de obras e de apertura con destino a distinta actividade a nome doutra persoa, nese mesmo local segundo informa a Oficina Técnica de Licenzas e Inspección, constando outorgada á interesada audiencia previa á resolución en cumprimento do disposto no art 84 da citada Lei 30/1992, sen que fora formulada alegación ningunha ao respecto. Segundo.- A competencia para a resolución do presente expediente atribúese á Xunta de Goberno Local, de conformidade co disposto no artigo 127.1 e) da Lei 7/1985, de 2 de abril, reguladora das bases do réxime local, e artigo 21.1. G) do Regulamento Orgánico do Goberno e da administración do Concello de Pontevedra, competencia delegada no Tenente de Alcalde responsable da Área de Urbanismo por acordo da Xunta de Goberno Local de vinte e cinco de xuño de dous mil doce. Xa que logo, esta Tenencia de Alcaldía, en exercicio da competencia delegada, Primeiro.- Dispoñer o arquivo do expediente número 27939/04, tramitado a instancia de dona Magdalena Cristina Vicenta Victoria Lligoña Markus, con NIF XXXXXXXXX, en solicitude de licenza de apertura de local con destino a comercio polo miúdo de calzado e artigos de pel e imitación, no baixo do inmoble sito na rúa de Benito Corbal, nº 10, en Pontevedra, con número de referencia catastral comprobado 9578903NG2997N0003FL, de acordo aos feitos e fundamentos xurídicos expostos. Segundo.- Dar conta do presente acto administrativo ao Servizo de Xestión Tributaria e Outros Ingresos de Dereito Público e ao Servizo de Disciplina Urbanística, Medio Ambiental e Policía Administrativa para o seu coñecemento e os efectos oportunos. Terceiro.- Notificar o presente acordo a todas as persoas interesadas no expediente.” Contra a precedente resolución, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que a ditou e no prazo dun mes a contar desde o día seguinte á da súa notificación, ao abeiro do establecido no art.116-1 da Lei 30/1992, de 26 de novembro, do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte á da súa notificación, consonte ao disposto nos artigos 8-1 e 46-1 da Lei 29/1998, de 13 de xullo, Regulamentaria da Xurisdición Contencioso-Administrativa. De interpoñerse o recurso potestativo de reposición, este deberá ser resolto e notificado no prazo dun mes segundo se establece no art.117-2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade có establecido no art.43-2 da Lei 30/1992, modificada pola Lei 4/1999, podendo entón o interesado interpoñer recurso contencioso-administrativo dentro do prazo de SEIS MESES contados desde o día seguinte de aquel no que deba entenderse presuntamente desestimado o recurso de reposición interposto, consonte ao establecido no art.46-1) e 4) da Lei 29/1998, Regulamentaria da Xurisdición Contenciosa-Administrativa. No entanto, o interesado tamén poderá interpoñer calquera outro recurso que estime procedente consonte a dereito. O que lle comunico para o seu coñecemento e efectos oportunos.” Pontevedra, 2 de decembro de 2014.—O Tenente de Alcalde delegado da Área de Urbanismo, Antonio Louro Goyanes